
		                                                            Avizat,                                               Serviciul Juridic.............                                     Prin raport de avizare nr. ..........

Raport de specialitate
privind aprobarea vânzării locuinței tip ANL situată în Municipiul Drobeta Turnu Severin, B-dul Aluniș, nr.3, bl.VD2, sc.1, et.2, ap.15 către d-na DEDIU ALEXANDRINA ILEANA

	Prin referatul de aprobare nr. __________/______ 2023   Viceprimarul Municipiului Drobeta Turnu Severin, Daniel Cîrjan, propune adoptarea unui proiect de hotărâre de consiliu local privind aprobarea solicitării d-nei Dediu Alexandrina Ileana pentru cumpărarea locuinței tip ANL situată în Municipiul Drobeta Turnu Severin, B-dul Aluniș, nr.3, bl. VD2, sc.1, ap.15
        1. Necesitatea și oportunitatea proiectului
        Proiectul de hotărâre propus are ca scop aprobarea vânzării locuinței tip ANL situată în Municipiul Drobeta Turnu Severin, B-dul Aluniș, nr.3, bl. VD2, sc.1, ap.15 către d-na Dediu Alexandrina Ileana;											            Acest demers este necesar  și oportun având în vedere următoarele considerente :
· intenția de cumpărare a imobilului situat în Drobeta Turnu Severin B-dul Aluniș, nr.3, bl. VD2, sc.1, ap.15 materializată prin cererea formulată de către d-na Dediu Alexandrina Ileana, înregistrată sub nr. 23025/14.06.2023;
· dispozițiile art.10 din Legea nr. 152/1998 privind înființarea Agenției Naționale pentru Locuințe conform cărora „locuințele pentru tineri destinate închirierii, inclusiv cele construite și destinate în mod exclusiv închirierii tinerilor specialiști din învățământ sau sănătate, repartizate în condițiile art. 8 alin (3) sau ale art.23, după caz, se pot vinde titularilor contractelor de închiriere, numai la solicitarea acestora, după expirarea a minimum 1 an de închiriere neîntreruptă către același titular sau către persoana în beneficiul căreia s-a continuat închirierea în condițiile legii, fără ca vânzarea să fie condiționată de vârsta solicitantului „ ;
· dispozițiile art. 1^1 lit (a) din Legea nr. 152/1998 privind înființarea Agenției Naționale pentru Locuințe conform cărora „ prețul locuinței se poate achita integral la data încheierii contractului de vânzare, din surse proprii ale beneficiarului și/sau din credite contractate de beneficiar de la instituții financiare autorizate, inclusiv cu garanția statului, în termen de maximum 5 zile lucratoare de la data înscrierii dreptului de proprietate în Cartea Funciara ...”
· faptul că din verificarea înscrisurilor justificative anexate la cererea de cumpărare a rezultat îndeplinirea cumulativă a condițiilor de vânzare prevăzute de lege  în sensul în care titularul contractului de închiriere beneficiază pentru prima dată de cumpărarea unei locuințe pentru tineri destinate închirierii, iar titularul contractului de închiriere și membrii familiei acestuia nu detin o alta locuință în proprietate, inclusiv casă de vacanță, cu excepția cotelor părți dintr-o locuință dobândite în condițiile legii, dacă acestea nu depășesc suprafața utilă de 37 mp, suprafața utilă minimală/persoană, prevăzute de Legea nr. 114/1996 republicată cu modificările și completările ulterioare;
· faptul că titularul contractului de închiriere a demonstrat că nu a dobândit un teren prevăzut de Legea nr. 15/2003 republicată ;
În acest context arătăm că valoarea de vânzare a locuinței a fost determinată în baza următoarelor elemente :									                          a) Valoarea de investiție a locuinței: Vil=(Vii/Scdi) x Scdl					                   Vil = valoarea de investitie a locuintei								            Vii= valoare de investiție a imobilului, comunicată de ANL prin protocolul de predare primire a imobilului către autoritatea publică locală						                Scdi = suprafața construită desfasurată a imobilului, conform măsuratorilor cadastrale.	                    Scdl =suprafața construită efectivă a locuinței , inclusiv cotele indivize aferente fiecărei locuințe , calculate de autoritatea publicălocală
b)Valoarea de investiție a locuinței diminuată (Vild) cu contravaloarea sumelor rezultate din cuantumul chiriei reprezentând recuperarea investiției (Vila), calculate în functie de durata normală de funcționare a clădirii, retinută de autoritățile publice locale și virată către ANL și amortizarea (A)
Vild= Vil-Vila-A

c)Actualizarea valorii de investiție cu rata inflației (V1)
V1= Vild x Ri/100
V1  se pondereaza cu coeficientul Cp, rezulta V2
Cp=coeficient determinat în funcție de ierarhizarea localităților pe ranguri, stabilită prin Legea nr. 351/2001, cu modificările și completările ulterioare, coeficient prevazut la art.10 alin.(2) lit d^1) din Legea 152/1998, republicată , cu modificarile și completările ulterioare.
Coeficientul de ierarhizare a localităților pentru Municipiul Drobeta Turnu Severin este de 0.90                                                                                                                                                                                                                                                                                                                                     
V2=V1xCp

d)Valoarea finală de vânzare a locuinței (Vvl)
Vvl= V2+C ;      
C= comision de până la 1% din valoarea de vânzare a locuinței
          Pentru stabilirea valorii finale de vânzare a locuinței (Vvl) , la valoarea de investiție diminuată cu rata inflației și ponderată cu coeficientul Cp, se adauga coeficientul de 1% al unității prin care se efectuează vânzarea, pentru acoperirea cheltuielilor de promovare, publicitate imobiliară , evidență și vânzare.
Contractul de vânzare cumparare se va întocmi după aprobarea pretului de vânzare prin hotărâre a consiliului local și nu mai târziu de 1 lună de la data acesteia. În cazul în care se depașește termenul de 1 lună de la data emiterii HCL , prețul de vânzare se va actualiza.
În cazul vânzării locuințelor ANL cu plata  integrală, în numerar/prin virament bancar, transferul de proprietate asupra locuinței se transfera de la vânzător la cumpărător  după achitarea integrală a prețului contractului, cu îndeplinirea formalităților de publicitate imobiliară cerute de lege.
Până la achitarea valorii de vânzare locuințele rămân în administrarea autorităților administrației publice locale ale  unităților admnistrativ teritoriale în care acestea sunt amplasate.
În contractele de vânzare a locuințelor  se înscriu interdicția de înstrainare a locuinței prin acte între vii pe o perioadă de 5 ani de la data dobândirii acesteia, precum și excepția de aplicare a acesteia, prevazute la art. 10 alin. (2) lit. f) teza finală din Legea nr. 152/1998, republicată, cu modificările și completările ulterioare, respectiv locuințele pot face obiectul unor garanții reale imobiliare constituite în favoarea instituțiilor de credit definite conform O.U.G.99/2006 privind instituțiile de credit și adecvarea capitalului, aprobată cu modificări și completări prin Legea 227/2007, cu modificările și completările ulterioare, care finanțează achiziția acestor locuințe, conform prevederilor legale în vigoare. Instituțiile de credit sau, dupa caz, statul roman, prin organele abilitate , vor putea valorifica locuințele și anterior expirării termenului de 5 ani, pe calea executării silite, în condițiile legii, în cazul neîndeplinirii obligațiilor din contractele de credit de către proprietarii locuințelor.
        În cazul contractelor de vânzare cu plata în rate lunare egale, interdicția de înstrainare a locuinței prin acte între vii pe o perioadă de 5 ani de la data dobândirii, inclusiv excepția de aplicare a acesteia, prevăzute la alin. (17), opereaza după achitarea integrală a valorii de vânzare și efectuarea transferului de proprietate asupra locuinței în favoarea beneficiarului.
         Dreptul de proprietate dobândit în baza contractelor de vânzare încheiate de beneficiar în condițiile legii si în conformitate cu prevederile alin. (17) si (17^1) se înscrie sau se notează, după caz, în cartea funciară potrivit dispozițiilor Legii nr. 287/2009, republicată, cu modificările ulterioare, și ale Legii cadastrului și a publicității imobiliare nr. 7/1996, republicată, cu modificările ulterioare. Interdicția de înstrainare prevazută la art. 10 alin. (2) lit. f) din Legea nr. 152/1998, republicată, cu modificările și completările ulterioare, se radiază la cererea persoanelor interesate, după împlinirea termenului de 5 ani de la data dobândirii locuinței prin contractul de vânzare, în conditiile legii. Radierea dreptului de ipotecă constituit în aplicarea dispozitiilor art. 10 alin. (2) lit. f) teza a treia din Legea nr. 152/1998, republicată, cu modificările și completările ulterioare, nu atrage radierea interdicției de înstrainare anterior împlinirii termenului de 5 ani.
[bookmark: _GoBack]Contractul de vânzare-cumpărare va fi perfectat, în formă autentică,  prin reprezentanții legali ai UAT a Municipiului Drobeta Turnu Severin
 Sumele obținute din vânzarea locuințelor ANL sunt destinate exclusiv finanțării construcției de locuințe.
Sumele reprezentând comisionul de 1% calculat la valoarea de vânzare a locuințelor se încasează și se constituie venituri ale U.A.T. a Municipiului Drobeta Turnu Severin pentru acoperirea cheltuielilor de evidenșă și vânzare.
Sumele obținute din vânzarea locuințelor se înregistrează în contul deschis  la unitățile Trezoreriei Statului, conform structurii prevazute în Anexa "Clasificația indicatorilor privind bugetul instituțiilor publice și  activităților finanțate integral  sau parțial din venituri proprii" la Ordinul ministrului finanțelor publice  nr.1954/2005 pentru aprobarea Clasificatiei indicatorilor privind finantele publice, regimului de finanțare al instituțiilor publice.

2. Beneficiu pentru comunitate
	Prin adoptarea proiectului de hotărâre, autoritatea administrației publice locale vine în întâmpinarea solicitărilor de cumpărare a locuințelor pentru tineri tip ANL, fondurile obținute din vânzări constituind o parte din resursele necesare construirii unor locuinte noi.
3. Legalitatea
Susținerea proiectului din punct de vedere legal este fundamentată pe dispozițiile art. 10 din Legea nr. 152/1998 privind înființarea Agenției Naționale pentru Locuințe; dispozițiile art. 19.1; 19.2; 19.3 din HG nr. 962/2001 privind Normele metodologice pentru punere în aplicare a prevederilor Legii nr. 152/1998 privind înfiintarea A.N.L. ; dispozițiile HCL nr. 321/15.12.2021 privind aprobarea Regulamentului de vânzare a locuințelor pentru tineri tip ANL aflate pe raza UAT a Municipiului Drobeta Turnu Severin; dispozițiile art. 1244 din Legea 287/2009 privind Codul civil,  prevederile art.84, art. 129 alin 1, alin 2 lit.(c),alin 6 lit (b), art. 139 alin 2 si ale art. 196 alin 1 lit (a) din OUG nr. 57/2019 privind Codul administrativ;
             În acest sens în conformitate cu dispozițiile art.136 alin 8 lit b din OUG nr. 57/05.07.2019 privind Codul administrativ a fost întocmit raportul de specialitate al Direcției Patrimoniu cu privire la aprobarea cererii de cumpărare a locuintei pentru tineri tip ANL  d-nei Dediu Alexandrina Ileana.
	Proiectul de hotarare cu întreaga documentație va fi supus spre dezbatere și aprobare în ședinta ordinară a Consiliului Local a Municipiului Drobeta Turnu Severin .
Atașăm prezentului raport :
· extrasele de informare de carte funciară;
· cererea nr.23025/14.06.2023 și actele legale subsecvente.


DIRECTOR,						ȘEF SERVICIU,
RADU LĂPĂDAT					MARIUS POPESCU

